kardosdrur/scandi-wiki huggingface dataset:
Madhav Kumar Nepal

Madhav Kumar Nepal (Nepali: माधव कुमार नेपाल) (født 12. marts 1953 i Rautahat District i den centrale del af lavlandet Terai), var leder af Nepals store, moderate kommunistparti Communist Party of Nepal (Unified Marxist-Leninist), i daglig tale benævnt UML. Posten blev derefter overtaget af Jhalanath Khanal, nuværande partileder og premierminister.

Madhav Kumar Nepal forblev som partileder indtil valget til det forfatningsgivende parlament den 10. april 2008, hvor han tabte sin valgkreds i Kathmandu til en relativt ukendt maoist. Skønt han trods alt blev indvalgt til parlamentet i kraft af sejr i en anden valgkreds (det er tilladt at stille op i max. 2 valgkredse), så valgte Kumar Nepal at trække sig som partiets leder.

Madhav Kumar Nepal, der har været partiets leder og generalsekretær siden 1993, overtog således den 23. maj 2009 ikke posten som Nepals premierminister efter at den legandariske leder af maoistpartiet Pushpa Kamal Dahal (Prachanda) var kommet i parlamentarisk mindretal efter at præsident Ram Baran Yadav underkendte Prachandras beslutning om at afskedige landets hærchef.

Politikere fra Nepal
Huftarøy

Huftarøy er største ø i økommunen Austevoll kommune i Vestland fylke i Norge.

Øen er ca. 15 km fra nord til syd, og ca. 6 km fra øst til vest, og har et areal på 50,4 km². Den ligger mellom Møkstrafjorden i vest, Bjørnafjorden i øst, Langenuen og Selbjørnsfjorden i syd og Korsfjorden i nord.

På det nordlige Huftarøy ligger kommunens hovedby Storebø, med 2.933 indbyggere (2017, inkluderet de tilstødende småøer Drøna og Rostøya). Bygderne Kolbeinsvik og Vik ligger også på Huftarøy.

Trafik 
Det går færge fra Hufthamar på den nordlige del af Huftarøy til Krokeide i Fana, der er en bydel i Bergen kommune, og til Hundvåkøy; Denne færgeforbindelse trafikeres af to færger. Ved Hufthamar lægger også HSDs hurtigbåde og Flaggruten til. Sydøst på Huftarøy, i Husavik, går der færge til Sandvikvåg i Fitjar kommune på øen Stord.

På sydspidsen af Huftarøy binder Selbjørnsbroen øen sammen med Selbjørn, som er den næst største ø i Austevoll kommune. I efteråret 2005 blev broprojektet Austevollsbroerne igangsat, og 17. november 2007 var de to broer som forbinder Huftarøy med Hundvåkøy færdigbygget, og blev indviet.

Kilder og henvisninger

Øer i Vestland
Austevoll
Taco Bell

Taco Bell er en populær amerikansk fastfoodkæde, der er en del af Yum! Brands, inc.

Taco Bell har Mexico som tema og serverer Tacos, Burritos og Nachos. Der findes også Taco Bells i andre lande som Island, Kina, Mexico, Spanien, Storbritannien og Tyskland.

Eksterne henvisninger 

Fastfoodrestaurantkæder fra USA
Etableret i 1962
Leo Geyr von Schweppenburg

Leo Dietrich Franz Freiherr Geyr von Schweppenburg (2. marts 1886 – 27. januar 1974) var en tysk kavaleriofficer under 1. Verdenskrig og general under 2. Verdenskrig. Han var især kendt for sin ekspertise indenfor panserkrigsførsel og hans ledelse af Panzergruppe West under invasionen i Normandiet

Geyr blev født i Potsdam og gik ind i hæren i 1904. Fra 1933 til 1937 var han militærattaché i Storbritannien, Belgien og Holland med residens i London.

Den 10. juni 1944 blev Geyr såret da fly fra Royal Air Force angreb hans hovedkvarter ved La Caine i Normandiet.

Mellem 1945 og 1947 var Geyr krigsfange hos amerikanerne. Han døde i Irschenhausen ved München.

Karriere 

 1917: Ritmester
 1932: Oberst
 1935: Generalmajor
 1937: Generalløjtnant
 1940: General i kavaleriet
 1941: omdøbt til General i pansertropperne

Noter

Eksterne kilder 
 Geyr på generals.dk

Generaler fra Tyskland
Personer fra Potsdam
Friherrer fra Tyskland
Denni Patschinsky

Denni Patschinsky (født 26. august 1983) er en dansk/tysk fodboldspiller der senest spillede for Boldklubben Søllerød-Vedbæk i den danske 2. division. Hans far er fra Tyskland og hans mor fra Danmark.

Han har aldrig optrådt for et dansk landshold, men har derimod optrådt 7 gange for tyske ungdomslandshold. Det skyldtes at Patschinsky ikke kunne bruges som angriber i ungdomsårene, da træneren for de jyske regionshold mente han havde bedre angribere. 
Men legenden Uli Stielike kunne i 2003 godt bruge den unge dansker på det tyske U-20 landshold.

Patachinsky har opnået 8 kampe i den bedste danske række. Disse for Viborg FF.

Han havde kontrakt med den danske klub Skive IK fra 2006 til 2009, hvorefter han forlod klubben da han havde ambitioner om at spille på et højere plan. Efter bruddet med Skive trænede han hos Thisted FC for at holde formen. Han begyndte at opsøge klubber på Sjælland på grund af hans kæreste boede der, og han endte med at skrive kontrakt med Hvidovre IF fra 1. division. Herefter spillede han en periode i Vanløse, hvor han blev topscorer med 10 mål. I sommerpausen 2011 skiftede han så til Brønshøj. Han spillede i Brønshøj et halvt år inden turen gik til BSV, hvor han spillede et halvt år frem til sommeren 2012.

Referencer

Eksterne henvisninger 

Denni Patschinsky's Fanklub 

Fodboldspillere fra Tyskland
Personer fra Esbjerg
Fodboldspillere fra Danmark
Fodboldspillere fra Viborg FF
Fodboldspillere fra Skive IK
Fodboldspillere fra Hvidovre IF
Fodboldspillere fra Vanløse IF
Fodboldspillere fra Brønshøj Boldklub
Fodboldspillere fra Boldklubben Søllerød-Vedbæk
Salzwelten

Salzwelten, er en fællesbetegnelse for tre saltminer ved Salzburg i Østrig der er åben for publikum.
I området er der dybt nede i bjergene udvundet salt i flere tusinde år.

Salt kaldes også for det hvide guld. Hallein Bad Dürrnberg ved Salzburg, Hallstatt og Altaussee er de tre steder. For danske turister er saltbjergværket Hallein nok det mest kendte.

Saltbjergværket i Bad Dürrnberg/Salzburg hed før Salzbergwerk Dürrnberg eller Salzbergwerk Hallein.

Før i tiden, i 1950erne blev man ved et besøg i saltbjergværket Hallein, iført sort overtrækstøj og en sort kalot, for at beskytte mod saltdryp. Senere fik man udleveret en stor læderlap, den hang bagpå, så man lignede en rigtig saltværksarbejder. Man sad overskrævs på et minetog 400 m ind i minen. På den udleverede læderlap, skulle man nu kure ned af en meget lang træsliske.
 
Her var en illumineret saltsø, som man sejlede over.

Kilde 

 Salzwelten Østrig

 Bad Dürrnberg (tysk)

Virksomhedshistorie
Salzburg (delstat)
Saltminer
Korsfjorden (Hordaland)

Korsfjorden er en fjord (egentlig et sund) i Sund, Austevoll, Os og Bergen kommuner i Vestland fylke i Norge. Den går fra Nordsøen mod øst,  ind mellem  Austevoll i syd og Sotra i nord og deler sig i fire længere mod øst. I nord går Raunefjorden nordover til Byfjorden, i syd går en arm ned til Bjørnafjorden, mod øst går Lysefjorden videre østover, og i nordøst går Fanafjorden nordøstover. Fjorden er 16 km lang, men til bunden af Fanafjorden er der 24 km. 

Fjorden har indløb mellem Marstein fyr i syd og holmen Tekslo i nord. På sydsiden ligger øerne Stora Kalsøy, Hundvåko og Store Skorpa og Varden. Øst for Varden ligger det nordlige indløb til Bjørnafjorden. På nordsiden ligger Toftøya og øen Sotra. Mellem Toftøya og Sotra går Austefjorden 8 km nordover. Øst for Sotra fortsætter Raunefjorden nordover. Krokenes vest for Krokeide skiller Lysefjorden i syd fra Fanafjorden på nordsiden. 

Fjorde i Vestland
Bergens geografi
John Dyring

John Dyring (født 14. juli 1983) er en dansk tidlige fodboldspiller, der bl.a. spillede for den danske 1. divisionsklub Skive IK og for Hobro IK.

Karriere 
Dyring fik debut i den bedste danske række i 2001, da han fik knap 10 minutter på banen for Viborg FF da de slog HFK Sønderjylland 3-1. Hans foreløbige sidste kamp i Superligaen var den 6. november 2005.

Den 1. januar 2007 skiftede John Dyring til Skive IK, efter han havde været udlejet til AC Horsens og Thisted FC. I Skive blev han blandt andet anfører for holdet. Efter 5 år i Skives gule trøje, fik Dyring i slutningen af august 2011 kontrakten med klubben ophævet. Dette skete efter at han efter et længere skadesforløb havde svært ved at tilkæmpe sig en plads på 1. holdet.

Efter kontraktophævelsen med Skive IK indgik John Dyring 1. september 2011 en aftale med 1. divisionsklubben Hobro Idræts Klub.

Den 10. juni 2013 vendte John Dyring hjem til Skive IK, hvor han har underskrev en toårig kontrakt. Skive IK var kort forinden rykket ned i 2. division vest, hvilket resulterede i, at Skive skiftede træner. I sin første kamp efter at være vendt tilbage til Skive IK blev han imidlertid skadet og måtte holde en måneds pause.
Efter fodboldkarrieren blev John Dyring efterskolelærer.

Referencer 

x

Fodboldspillere fra Danmark
Fodboldspillere fra AC Horsens
Fodboldspillere fra Viborg FF
Fodboldspillere fra Skive IK
Fodboldspillere fra Thisted FC
Fodboldspillere fra Hobro IK
Personer fra Jylland
Betalingspåkrav

Et betalingspåkrav er et dokument, som kreditor kan indlevere til fogedretten, når vedkommende ønsker at starte en forenklet inkassoproces mod en debitor. 

Den forenklede inkassoproces blev indført 1. januar 2005 og er en retslig procedure, som både private og erhvervsdrivende kan benytte til at inddrive fordringer gennem fogedretten. Et væsentligt motiv bag at indføre ordningen var at lempe advokaters mødemonopol i retten, og ordningen er derfor specifikt indrettet sådan, at der ikke er krav om, at kreditor er repræsenteret ved advokat. Hvis kreditor alligevel vælger at lade sig repræsentere, kan denne få dækket takstmæssige inkassoomkostninger.

Udover at give ikke-advokater mulighed for at indbringe krav for retten har den forenklede inkassoproces også den fordel, at der kun skal rettes én henvendelse til retten, nemlig ved indleveringen af betalingspåkravet til fogedretten. Tidligere skulle kreditor først i civilretten for at få en dom over skyldner, hvorefter kreditor måtte bede fogedretten om at tvangsfuldbyrde dommen.  

Når fogedretten modtager et betalingspåkrav og det tilhørende fogedgebyr, sendes betalingspåkravet til forkyndelse for skyldner. Hvis skyldner ikke reagerer indenfor 14 dage efter forkyndelsen, påtegner fogedretten påkravet, hvorved det får samme bindende virkning som en dom. Derefter fortsætte sagen blot i fogedretten ved at skyldner indkaldes til et egentlig fogedretsmøde, hvor der kan foretages udlæg til sikkerhed for kravet og der kan indgås en betalingsaftale eller afdragsordning. 

Hvis skyldner gør indsigelser mod betalingspåkravet indenfor de 14 dage, eller beder om genoptagelse senest 4 uger efter, at betalingspåkravet har fået påtegning, overføres sagen til civilretten og behandles derefter som en almindelig retssag, hvor betalingspåkravet blot betragtes som en stævning.

Betalingspåkrav omfattede oprindeligt krav på op til 50.000 kr. Ved en ændring af retsplejeloven blev beløbsgrænset fra 1. oktober 2011 imidlertid forhøjet til 100.000 kr. Beløbsgrænsen vedrører kun kravets hovedstol og dermed ikke eventuelle renter, rykkergebyrer eller inkassoomkostninger.

Den forenklede inkassoproces kan kun benyttes på krav, hvor skyldneren ikke forventes at have indsigelser mod kravet. Østre Landsret har i en kendelse af 10. august 2011 bekræftet, at et betalingspåkrav skal afvises af fogedretten, hvis fogeden bliver bekendt med, at der er fremsat indsigelser mod kravet, inden at der indleveres betalingspåkrav til retten.

Ekstern henvisning
 Domstolsstyrelsens side om betalingspåkrav

Reference 

Jura
Retsvidenskab
Juridiske begreber
Arthur Fry

Arthur "Art" Fry (født 19. august 1931) opfandt Post-it-blokken.

Opfindere fra USA
Sainte-Honorine-des-Pertes

Sainte-Honorine-des-Pertes er en kommune i departementet Calvados i regionen Basse-Normandie i det nordlige Frankrig.

Eksterne henvisninger 

Byer i Calvados
French Open 2009

French Open 2009 var en tennisturnering, der blev spillet udendørs på grusbaner. Det var den 108. udgave af French Open og den anden Grand Slam-turnering i 2009. Den blev spillet på Stade Roland Garros i Paris, Frankrig i perioden 24. maj – 7. juni 2009. I single blev Svetlana Kuznetsova vinder i damesingle, hendes første i turneringen, mens Roger Federer vandt herresingle. Det var Federers første sejr efter nederlag de tre foregående år i finalen til Rafael Nadal, og Federer havde dermed sejret i samtlige fire Grand Slam-turneringer, og han tangerede samtidig Pete Sampras' rekord med 14 sejre i Grand Slam-turneringer i alt.

Eneste danske deltager var Caroline Wozniacki, som deltog i damesingle, hvor hun var seedet som nr. 10 og nåede 3. runde, hvor hun tabte til Sorana Cîrstea med 6-7, 5-7. Wozniacki deltog ligeledes i damedouble, hvor hun dannede par med Sorana Cîrstea, men det dansk-rumænske par blev slået ud allerede i 1. runde af Marija Kirilenko og Flavia Pennetta med 6-4, 6-4.

Resultater

Herresingle

Damesingle

Herredouble

Damedouble

Mixed double

Seedninger

Kilder / eksterne henvisninger 

 French Open    

 
Tennis i 2009
Landgangsfartøj

Landgangsfartøjer anvendes i amfibiekrigsførelse til at landsætte tropper i kystområder. Danmark har ikke den store tradition for moderne amfibiekrigsførelse, så engelske termer er udbredt.

Landgangsbåde 
Landgangsbåde er fladbundede fartøjer, der kan komme helt ind på stranden og sætte tropper og køretøjer i land. Landgangsbåde er afhængige af moderfartøjer eller kan kun anvendes over korte stræk.
 LCVP - Landing Craft, Vehicle/Personnel; kan transportere en deling eller fx en Land Rover m. påhængsvogn.
 LCU – Landing Craft, Utility; kan transportere 1-4 kampvogne.
 Mehrzwecklandungsboot 520 fra Deutsche Marine.
 LCP – Landing Craft, Personnel; kan transportere en gruppe.
 Søværnet har fire LCP, kaldet indsatsfartøjer, om bord på Absalon-klassen.
 LCA – Landing Craft, Assault; anvendt af Storbritannien i 2. verdenskrig til en deling.
 LVT – Landing Vehicle, Tracked; bæltekøretøjer der kan sejle i land.
 LCAC - Landing Craft, Air Cushion; luftpudebåde der kan landsætte styrker et godt stykke inde i land.

Landgangsskibe 
Landgangsskibe er fladbundede skibe med varpankre, der kan komme helt ind på stranden og sætte tropper og køretøjer i land. Landgangsskibe kan selvstændigt foretage lange sørejser. Landgangsskibe er oftest udrustet med defensiv bevæbning mod luftangreb, men nogle, fx Kaliningrad, er også udrustet med raketkastere, til at beskyde stranden før landsætningen.
 LST - Landing Ship, Tank; en eskadron kampvogne i første bølge.
 ARA Cabo San Antonio fra Falklandskrigen.
 LSL – Landing Ship Logistics; forsyningsskib til senere i en amfibieoperation.
 RFA Sir Galahad fra Falklandskrigen.

Moderfartøjer 
Moderfartøjer er ikke bygget til at kunne sejle ind på stranden. I stedet for kan de fragte landgangsbåde over oceanerne til indsatsområdet. Desuden kan de garnisonere marineinfanteri og virke som kommandoskibe. Ofte har de operationsstuer om bord.
 LHA – Landing Ship, Helicopter, Assault; 1700-2000 marineinfanterister, 40-45 helikoptere, welldæk.
 Tarawa-klassen.
 LHD – Landing Ship, Helicopter, Dock; 1700-2000 marineinfanterister, 40-45 helikoptere, større welldæk end LHA.
 Wasp-klassen.
 LPH – Landing Platform, Helicopter; 1700-2000 marineinfanterister, 20 helikoptere, uden welldæk.
 USS Guam.
 LPD – Landing Platform, Dock; 5-800 marineinfanterister, 4-6 helikoptere, 2-4 LCU'er.
 HMS Fearless fra Falklandskrigen.
 LSD – Landing Ship, Dock; større welldæk, men færre tropper og udstyr om bord end LPD.
 APA – attack transport ship; troppetransportskip med landgangsbåde i davider (2. verdenskrig).

Fleksible støtteskibe 
Søværnet har to fleksible støtteskibe; L16 Absalon og L17 Esbern Snare. Skibskoden "L" antyder at det er landgangsfartøjer. De kan medbringe 200 soldater med køretøjer og 1-2 helikoptere kan lande på helikopterdækket.

I perioden 1962-67 havde Søværnet ti landgangsfartøjer af LCU-typen, opkaldt efter de nordiske guder.

Kilder 

 Norman Friedman: U.S. Amphibious Ships and Craft, 2002, Naval Institute Press, 
 John Atkinson: Landing Craft from 1926, 2001, Galago Books, 

Skibstyper
Krigsskibe
Christian Magleby

Christian Magleby (født 8. juni 1977) er en tidligere dansk fodboldspiller.

Magleby blev erklæret fodboldinvald i sommeren 2006, efter han fra 1997 til 2005 har spillet for 3 klubber med 162 kampe i den bedste række..

I 2009 startede han med at spille fodbold igen. Denne gang i danmarksserien for Helsingør klubben Elite 3000, efter at han har holdt kontakten med klubbens træner Stefan Bidstrup ved lige, siden de spillede sammen i både Lyngby og Viborg.

Han bor i dag i et hus på Amager.

Referencer

Eksterne henvisninger 
 

Fodboldspillere fra Danmark
Fodboldspillere fra Lyngby Boldklub
Fodboldspillere fra FC Midtjylland
Fodboldspillere fra Viborg FF
Personer fra København
Boulogne

Bologne-sur-Mer (Bonen på flamsk) er en by og kommune i det nordlige Frankrig ved Den engelske kanal. Det er sous-préfecture (administrationscenter) i departementet Pas-de-Calais i regionen Hauts-de-France, og har ca. 45.000 indbyggere. Storbyområdet havde efter en folketælling i 1999 135.116 indbyggere.

Boulogne var Frankrigs vigtigste kanalhavn og tungt befæstet, da kong Henrik 8. af England besluttede at erobre den. 11. juli 1544 tog han af sted, med skib fra Westminster til udløbet af Themsen, og derfra red han til Dover og ankom Calais om natten 24.juli. Han tog kommandoen i egen person. 25. juli påbegyndte han belejringen af Boulogne. Byen overgav sig først 18. september. Henrik besluttede, at Boulogne skulle indgå i det britiske rige, og iværksatte et omfattende befæstningsprojekt, der nærmest drev England til randen af konkurs. Samtidens englændere anså det imidlertid som en fornuftig investering. For dem var erobringen af Boulogne en velfortjent ydmygelse af Frankrig, der året efter blev yderligere forstærket, da franskmændene satte et hævn-angreb ind mod Isle of Wight. Frans 1. af Frankrig styrede angrebet fra Le Havre, mens Henrik organiserede det engelske forsvar fra Portsmouth. Det engelske skib Mary Rose gik rigtignok tabt i Solentsundet, men franskmændene blev slået tilbage med store tab.

Henvisninger

Eksterne henvisninger 

 Turisme i Boulogne-sur-Mer 
 Reiseguide for Boulogne-sur-Mer
 Gamle postkort frå Boulogne-sur-Mer

Byer i Pas-de-Calais
Tour de France-byer
Catalonien Rundt 2009

Catalonien Rundt 2009 foregik mellem 18. og 24. maj og var den 89. udgave af Catalonien Rundt.

I tillæg til ProTour-holdene blev der delt tre "wildcards" ud til Kontinental-holdene: Andalucía-Cajasur, Contentpolis-Ampo og Cervélo TestTeam.

Alejandro Valverde vandt sammenlagt, 15 sekunder foran Daniel Martin.

Etaper

Mandag 18. maj 2009 – 1. etape (Prolog): Lloret de Mar, 3,7 km (Enkeltstart)

Tirsdag 19. maj – 2. etape: Girona – Roses, 163,1 km

Onsdag 20. maj – 3. etape: Roses – La Pobla de Lillet, 182,9 km

Torsdag 21. maj – 4. etape: La Pobla de Lillet – Vallnord (Andorra), 175,7 km

Fredag 22. maj – 5. etape: La Seu d'Urgell – Torredembarra, 201,3 km

Lørdag 23. maj – 6. etape: Torredembarra – Barcelona, 150,5 km

Søndag 24. maj – 7. etape: Centre d'Alt Rendiment, Sant Cugat – Circuit de Catalunya, Montmeló, 110,8 km

Resultater

Endelig stilling

Bjergkonkurrencen

Pointkonkurrencen

Eksterne links 
Officiel hjemmeside

Cykelløb i 2009
2009
Kenneth Fabricius

Kenneth Fabricius (født 3. november 1981 i Skærbæk) er en tidligere dansk fodboldspiller.

Karriere 
Han fik sin første fuldtids-professionelle kontrakt i 2002, da han skrev under med Silkeborg IF. Her havde han været tilknyttet siden 2000, samtidig med han gjorde sin uddannelse færdig.

I 2004 skiftede han til Viborg FF, inden han i sommeren 2006 skiftede til SønderjyskE.

Fra 2014 til 2015 var Fabricius tilknyttet Middelfart G&B, hvor han fungerede som en spillende angrebstræner.

Referencer

Eksterne henvisninger 

Fodboldspillere fra Danmark
Fodboldspillere fra Silkeborg IF
Fodboldspillere fra SønderjyskE
Fodboldspillere fra Viborg FF
Fodboldspillere fra Esbjerg fB
Lynæs Junior

Lynæs Junior er en dansk bygget og dansk konstrueret sejlbåd på 14 fod (4,2 meter).''

Kendskabet til Lynæsjollen kan føres tilbage til ca. 1820, hvor lods Ole Jensen, Frederikssund, byggede en helt enestående sødygtig og velsejlende jolletype.
Særkendetegnet var også dengang dens karakteristiske rundgattede agterstævn og store bredde, som gjorde, at den bjergede sig helt fantastisk, uanset hvorfra søen kom.
Efter en katastrofal orkan i 1852, hvor mange fiskere satte livet til, byggede Ole Jensen en serie fiskerbåde efter Lynæsjollens principper, glimrende sejlere og utroligt søgående. På denne måde blev den lille jolle moder til de store fiskebåde.

En af Ole Jensens dygtigste lærlinge, Peter Madsen, begyndte senere for sig selv i Lynæs og byggede mange sødygtige fartøjer til Kattegatsfiskeri.
Hans sønner, herunder bådebygger Christian Madsen og hans bror Niels Peter Madsen, førte traditionerne videre og byggede Lynæsjoller uden tegninger og skabeloner, men med kunsthåndværkerens øjemål, dygtighed og erfaring. Mange har forsøgt at gøre ham kunsten efter, men i de fleste tilfælde har resultatet dog savnet det ægte særpræg.

Omkring 1960 var der formentlig 7 – 800 Lynæsjoller i Skandinavien, men derefter var udbredelsen stærkt aftagende, utvivlsomt på grund af for få specialister og for kostbar fremstilling.
I slutningen af 1960'erne kom der atter gang i produktionen, idet Lynæs Bådeværft gik over til at benytte glasfiber. Ved at tage hensyn til især forskellen i materialernes vægt og lytte til Christian Madsen råd lykkedes det at kombinere bådens sødygtighed med glasfiberens fordele med hensyn til holdbarhed, tæthed og nem vedligeholdelse.
Så det gamle ordsprog blandt fiskerne i Lynæs gælder stadig: "Når man ikke kan klare sig på fjorden i en Lynæsjolle, er det overhovedet umuligt at være der i en jolle".

Eksterne henvisninger 
 Lynæs 14 gruppe
 Fiddle.dk Lynæs 14
 Sejlteori – af Henning Rolapp MAXI 77 Concordia 
 Dansk Sejlunion

Sejlbåde
Vester Hassing Kirke

Vester Hassing Kirke er beliggende i Vester Hassing i Vester Hassing Sogn i Aalborg Stift.

Kirkens skib og kor stammer fra romansk periode, mens tårnet stammer fra sen middelalder. Der er to klokker, der stammer fra henholdsvis 1463 og 1642. Kirken har blytag. Kirken gennemgik en restaurering i 1887-88, hvorved hele dens ydre blev beklædt med granitkvadre.

Eksterne kilder og henvisninger 

 Vester Hassing Kirke hos KortTilKirken.dk

Kirker i Aalborg Kommune
Kirker i Aalborg Stift
Kirke
Kirker i Aalborg Amt
Limfjordsfest

Limfjordsfest er en årligt tilbagevendende endages-musikfestival, der afholdes i Vester Hassing, lidt nordøst fra Aalborg. Festivalen er blevet afholdt siden 1999, i det den i begyndelsen gik under navnet Landsbyrock. I 2007 fik festivalen det nuværende navn.

Gennem årene har der på festivalen optrådt en lang række, primært danske kunstnere. Blandt de mere prominente navne kan nævnes:
 Big Fat Snake
 Burhan G
 Anne Linnet Band
 Joey Moe
 Zididada
 Johnny Deluxe
 Dodo and the Dodos
 Queen Machine
 Bryan Adams Tribute
 Back in Black

Eksternt link 
http://www.limfjordsfest.dk/

Vester Hassing
Musikfestivaler i Danmark
Stefan Bidstrup

Stefan Bidstrup (født 24. februar 1975) er en forhenværende dansk fodboldspiller og træner.

Karriere 
Bidstrup startede sin karriere i Helsingør Idrætsforening, hvor han i 1994 som 19-årig fik debut i 2. division.

Han skiftede senere til Lyngby BK hvor han fik debut i Superligaen den 23. marts 1997 på Brøndby Stadion. Her så 13.526 tilskuere ham lave selvmål.

Efter en god karriere gjorde skader at han stoppede på topplan i sommeren 2006. I 2009 og 2010 var han træner for Elite 3000 i Helsingør, over 2 perioder. I perioden omkring fungerede han som assistenttræner.

Referencer

Eksterne henvisninger 

Fodboldspillere fra Danmark
Fodboldspillere fra Lyngby Boldklub
Fodboldspillere fra Wigan Athletic F.C.
Fodboldspillere fra Viborg FF
Fodboldspillere fra AaB
Personer fra Helsingør